ที่ มท ๐๘10.7/วว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ตุลาคม ๒๕65

เรื่อง การดำเนินการเกี่ยวกับระบบจดทะเบียนพาณิชย์

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0810.7/ว 1376 ลงวันที่ 8 พฤษภาคม 2563

สิ่งที่ส่งมาด้วย สำเนาหนังสือกรมพัฒนาธุรกิจการค้า ที่ พณ 0817/2937

 ลงวันที่ 29 กันยายน 2565 จำนวน 1 ชุด

 ตามที่กรมส่งเสริมการปกครองท้องถิ่นขอความร่วมมือจังหวัดแจ้งเทศบาล
และองค์การบริหารส่วนตำบล ให้แจ้งเจ้าหน้าที่ปฏิบัติงานด้านทะเบียนพาณิชย์ เข้าใช้งานระบบจดทะเบียนพาณิชย์ (ใหม่) โดยระบบเปิดใช้งานในวันจันทร์ที่ 1 มิถุนายน 2563 ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากกรมพัฒนาธุรกิจการค้าว่า ได้ดำเนินการ ปรับปรุงแก้ไขโปรแกรมในระบบจดทะเบียนพาณิชย์ และได้กำหนดแนวทางการใช้งานระบบจดทะเบียนพาณิชย์เพื่อให้สำนักงานทะเบียนพาณิชย์และเจ้าหน้าที่ผู้ปฏิบัติงานทะเบียนพาณิชย์ถือปฏิบัติ โดยเคร่งครัด ดังนี้

 1. ให้แต่งตั้งข้าราชการตำแหน่งระดับหัวหน้าขึ้นไปจำนวน 1 คน เป็นผู้ดูแลระบบ (Admin) ของสำนักงานทะเบียนพาณิชย์ และให้ระบุชื่อ-นามสกุล ตำแหน่งของผู้ดูแลระบบ (Admin) ในระบบ จดทะเบียนพาณิชย์ โดยมีหน้าที่ ดังนี้

 1.1 สร้างรหัสผู้ใช้งาน (User) นายทะเบียน และรหัสผู้ใช้งาน (User) เจ้าหน้าที่ โดยรหัสผู้ใช้งานดังกล่าวให้มีจำนวนไม่น้อยกว่า 8 ตัวอักษร (ประกอบด้วยตัวเลขและตัวอักษรภาษาอังกฤษ)

 1.2 ในกรณีที่นายทะเบียนหรือเจ้าหน้าที่ย้ายหรือลาออกให้ผู้ดูแลระบบ (Admin) ของสำนักงานทะเบียนพาณิชย์ดำเนินการเปลี่ยนสถานะการใช้งานของรหัสผู้ใช้งาน (User) นายทะเบียน
หรือเจ้าหน้าที่ดังกล่าวเป็น “ไม่ใช้งาน” ทันที กรณีผู้ดูแลระบบ (Admin) ย้ายหรือลาออกให้แต่งตั้งข้าราชการตำแหน่งระดับหัวหน้างานคนใหม่เพื่อทำหน้าที่แทน และแจ้งให้กรมพัฒนาธุรกิจการค้าทราบเป็นลายลักษณ์อักษร โดยให้ปฏิบัติเช่นเดียวกับการลืมรหัสผ่าน ตามข้อ 2

 1.3 กำหนดรหัสผู้ใช้งาน (User) นายทะเบียน จำนวน 2 คน และรหัสผู้ใช้งาน (User) เจ้าหน้าที่ จำนวน 1 คน เพื่อใช้งานในระบบ หากสำนักงานทะเบียนพาณิชย์ใดมีปริมาณคำขอจดทะเบียนจำนวนมาก กรมพัฒนาธุรกิจการค้าอาจพิจารณาให้มีรหัสผู้ใช้งาน (User) นายทะเบียน/เจ้าหน้าที่มากกว่าจำนวนที่กำหนดไว้เป็นรายกรณีไป

 2. กรณีที่ผู้ดูแลระบบ (Admin) หรือนายทะเบียนหรือเจ้าหน้าที่ ลืมรหัสผ่าน Password ให้สำนักงานทะเบียนพาณิชย์นั้นทำหนังสือแจ้งกรมพัฒนาธุรกิจการค้าเป็นลายลักษณ์อักษร พร้อมแนบสำเนาคำสั่งแต่งตั้ง สำเนาบัตรประจำตัวประชาชนของผู้ดูแลระบบ (Admin) หรือนายทะเบียนหรือเจ้าหน้าที่
แล้วแต่กรณี และแบบฟอร์มที่กำหนด โดยส่งเอกสารทางไปรษณีย์อิเล็กทรอนิกส์ regis\_c@dbd.go.th

/เพื่อให้กรม ...

เพื่อให้กรมพัฒนาธุรกิจการค้ารีเซตรหัสผ่าน ทั้งนี้ ให้สำนักงานทะเบียนพาณิชย์ส่งเอกสารต้นฉบับ
ให้กรมพัฒนาธุรกิจการค้าภายใน 3 วันทำการนับถัดจากวันที่ส่งเอกสารทางไปรษณีย์อิเล็กทรอนิกส์
หากไม่ดำเนินการภายในระยะเวลาที่กำหนดรหัสผ่านของบุคคลดังกล่าวจะถูกล็อกทำให้ไม่สามารถเข้าใช้งานระบบจดทะเบียนพาณิชย์ต่อไปได้ให้ผู้ดูแลระบบ (Admin) นายทะเบียน และเจ้าหน้าที่เก็บรักษา รหัส Username
และรหัสผ่าน Password ของตนไว้เป็นความลับห้ามจดหรือแสดงในที่เปิดเผยโดยเด็ดขาด และให้สำนักงานทะเบียนพาณิชย์กำกับดูแลให้บุคคลดังกล่าวถือปฏิบัติในเรื่องนี้โดยเคร่งครัด หากมีการนำรหัสดังกล่าวไปใช้งานระบบโดยมิชอบจะถูกดำเนินการตามกฎหมายและระเบียบของทางราชการต่อไป

 3. การแต่งตั้งผู้ดูแลระบบ (Admin) ตามข้อ 1 ให้สำนักงานทะเบียนพาณิชย์ทุกแห่งดำเนินการให้แล้วเสร็จ **ภายในวันที่ 3 พฤศจิกายน 2565** กรมพัฒนาธุรกิจการค้าจะดำเนินการปิดสถานะการใช้งานปัจจุบันของรหัสผู้ใช้งานนายทะเบียนและรหัสผู้ใช้งานของเจ้าหน้าที่ทุกคน **ภายในวันที่ 4 พฤศจิกายน 2565**
ยกเว้น รหัสผู้ใช้งานของผู้ดูแลระบบ (Admin) เพื่อให้สำนักงานทะเบียนพาณิชย์ดำเนินการตามแนวทางการใช้งานระบบจดทะเบียนพาณิชย์ต่อไป

 4. ให้สำนักงานทะเบียนพาณิชย์ทุกแห่งดำเนินการตรวจสอบความถูกต้องของข้อมูล การจดทะเบียนพาณิชย์ในระบบจดทะเบียนพาณิชย์ และรายงานผลการตรวจสอบดังกล่าวให้กรมพัฒนาธุรกิจการค้าทราบเป็นลายลักษณ์อักษร **ภายในวันที่ 30 ธันวาคม 2565**

ในการนี้ ขอความร่วมมือจังหวัดแจ้งเทศบาล และองค์การบริหารส่วนตำบล แจ้งเจ้าหน้าที่ผู้ปฏิบัติงานด้านทะเบียนพาณิชย์ทราบและปฏิบัติตามแนวทางดังกล่าวโดยเคร่งครัด พร้อมทั้งกำชับให้ดำเนินการภายในระยะเวลาที่กำหนด สำหรับจังหวัดชลบุรีให้แจ้งเมืองพัทยาเพื่อทราบและถือปฏิบัติด้วย ทั้งนี้ สามารถสอบถามรายละเอียด
ได้ที่กองทะเบียนบริษัทมหาชนและธุรกิจพิเศษ กรมพัฒนาธุรกิจการค้า โทรศัพท์หมายเลข 0 2547 4446 – 7 รายละเอียดปรากฏตามสิ่งที่ส่งมาด้วย หรือตาม QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

QR Code สิ่งที่ส่งมาด้วย



 https://bit.ly/3RzQ51W

ร.อสถ. ...........................................

ผอ.กพส. ........................................

ผอ.กง.บด. .....................................

หน.ฝ. ............................................

จนท. .............................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ 2322 โทรสาร ๐-๒๒๔1-6956

ไปรษณีย์อิเล็กทรอนิกส์ saraban@dla.go.th